Siilinjärvi
Siilinjärvi (što prevedeno znači Ježevo jezero) je općina u sredini Finske od 21,668 stanovnika, u Regiji Južna Savonija.

Geografske karakteristike

Siilinjärvi leži na zapadnom rukavcu jezera Juurusvesi-Akonvesi, udaljen 23 km sjeverno administrativnog centra regije Kuopia i oko 415 km sjeverno od Helsinkija.

Najveća naselja u općini pored samog Siilinjärvija koji je centar su; Toivala - Vuorela, Poljä, Kuuslahti i Jälä.

U općini na poluotoku leži veliki aerodrom Rissala (Kuopio) na površini od 100 hektara.

Siilinjarvi zajedno sa Kuopiom formira koherentno i gusto naseljeno područje u kom živi 126 000 stanovnika.

Historija

U 17. vijeku preko Siilinjärvija je išao trgovački put Savonlinna - Iisalmi.

Za vladavine švedskog kralja Gustava III 1766. izgrađena je cesta Kuopio - Oulu, koja je išla preko tog kraja, pa su uz nju nikle gostionice i svratišta.

Izgradnja željezničke pruge Kuopio - Iisalmi 1902. čija je trasa išla preko terena općine, kao i poboljšanje brodskih veza, doprinjela je porastu broja stanovnika.

Općina Siilinjärvi osnovana je 1925. ali ne kao potpuno nezavisna već pod općinom Kuopio (Kuopion maalaiskunta).

Općina Siilinjärvi svoj današnji oblik dobila je 1969., kad su joj pripojene ruralne općine Kehvon i Väänälänranta.

Industrijski razvoj općine počeo je 1950-ih., kad je Hannu Isotalo podigao tvornicu cementa 1953. Nakon tog je krajem 1960-ih podignuta je kemijska industrija Kemira. 

Te dvije tvornice su i danas najveći poslodavci, uz vojsku jer dobar dio ljudi radi na vojnom aerodromu Rissala, koji je ujedno i civilni aerodrom grada Kuopia.

Pobratimske općine

 , Sunne
 , Elverum
 , Hajdúböszörmény
 , Kamennogorsk
 , Amberg

Izvori

Vanjske veze 

 Službene stranice Općine Siilinjärvi 

Općine u Finskoj